# **FAU møte mandag 20.januar 2025**

**Like kjærkomment som at du leser dette referatet er det at du vippser en slant til skøyen FAU: VIPPS nr 564286**

### 1. Godkjenning av innkalling

### 2. Referent Maren Paus

### 3. Innspill fra Elevrådet ved elevrådsformann og nestleder:

* *Hva vil dere at FAU skal jobbe med i år?* Foreldre kan bidra med dugnad. For eksempel male klasserom eller en trivselsvegg
* Kan arrangere spillekveld for barna.
* *Hva synes dere om leksene slik de er i dag ved Skøyen*?
* Litt delte meninger. Noen syns at leksearbeidet går ut over fritidsaktiviteter. Det er flere i elevrådet som syns det er gøy med lekser, men at det kunne vært mer nivådeling.
* Flere fra elevrådet liker aktive lekser. For eksempel man gjør eller lager noe.
* *Hvordan er det sosiale på skolen? Er det noe som kan gjøres slik at det er lite mobbing eller få som blir holdt utenfor?*
* Viktig at foreldrene snakker med barna om skolemiljøet.
* Viktig at vennegrupper og andre sosiale ting følges opp.
* Være tydelige med barna på at det ikke er lov og slå og erte.
* Hjelpe til med å lage gå-grupper til og fra skolen.
* "vennebenk"
* *Er det noe dere vil fortelle oss foreldre om hva vi bør tenke på som handler om Skøyen skole?*
* Foreldre bør få mer kunnskap om dysleksi

### 4. Orientering fra skolens drifts-styremøte ved Kjersti Dahl og Martin Kalvø

Økonomi: Det kuttes for alle, det forventes trangere kår framover.

Politikerne har lagt plan fram til 2028. Det ses utfordringer som kan føre til at lovpålagte krav ikke fylles. Det er flere barn med spesielle behov, som krever mer tilrettelegging uten at det gis økonomisk støtte.

Skøyen er en stor skole og blir forhåpentligvis ikke berørt i så stor grad med elevtallsnedgang og dermed ytterligere reduksjon i budsjettildeling, slik som mange andre skoler. Vi håper på en liten elevtallsøkning fra høsten 2025.

Utdanningsetaten må spare, men skal ikke gå utover barna. Lønn er største utgift, det er et mål om å opprettholde driften slik den er idag.

AKS har eget budsjett, og har god råd. Skal øke til 3 baseledere i 100% stillinger. Økt tilbud i AKS denne høsten som oppleves positivt.

**SPM fra FAU:** Er det vanskelig med rekrutering av lærere til skolen? Nei ikke foreløpig, har gode søkere til stillinger og Skøyen er et godt arbeidssted.

**Strategisk arbeid:** Skolen har spesielle fokusområder årlig, og evaluerer disse i etterkant. Tidligere har dette fulgt kalenderår, nå følger det skoleåret. Så gjelder fram til sommeren.

I fjor jobbet skolen med å «finne seg selv» (Mange nye i ledergruppen). Elevråd, trivselshjelpere, elevmedvirkning. Barna skal være med å bestemme, og trinnene forteller hva de har lært.

Søkt tildeling fra mer praktisk skole: fikk 106.000 kr, disse skal brukes til innkjøp av utstyr og innredning av rom til utforskende læring.

Utlånsrommet i gamle melkeboden har fungert godt, leker til friminuttet- 40.000 brukes bra

#### ***Det er utført trivsels undersøkelse*** ***på 1.-4.trinn***:

De trives godt, får støtte fra lærerne. Skolen er fornøyd med resultatene.

Noen svarer: **ikke vet**, få svarer: **nei jeg har det ikke bra.**

#### **Elevundersøkelse**

På 5. trinn til 3. vgs er det utført Elevundersøkelse i regi av utdanningsetaten. Resultater vil finnes på nett på utdanningsdirektoratet.

Barna scorer 4 av 5 på mestring, 7. klasse litt dårligere motivert enn resten av trinnene. Mobbing har gått noe ned på Skøyen generelt.

#### **Sommerskolen får også kutt**

80 kurs i 26, 27 og 32,33, men færre plasser enn i fjor. Kun en uke pr elev. Alle med halvtids plass på AKS får heldags plass tilbud siste uken i juni 2025.Søke plass på sommerskolen 17.-25.mars. Brosjyrer kommer med hjem til alle barna snart.

#### **Eventuelt fra skolen:**

Mange elever kommer fortsatt for sent på skolen, ødelegger for undervisningen. Kom på skolen 8.30. Dette vil også adresseres på foreldremøtene utover våren.

De ønsker også en AKS gruppe fra FAU, med representant fra 1.-4. trinn.

### 5. a. Foreldrekveld

Godt oppmøte, og fine tilbakemeldinger. God formidler.

FAU ønsker å fortsette å arrangere foreldrekvelder en gang i året. Allrommet på skolen er enkelt å booke og gratis.

Forslag om å ha Barnevakten igjen? FAU hører litt i egne rekker om det er noen vi kjenner med relevante jobber/ interesser som kan passe til innlegg på foreldrekveld.

### b. Skriv om digital hverdag

Digital gruppe er i gang med infoskriv, de kommer med ferdig forslag. Deles i 2 vedr skolens læringsbrett og hjemme enheter. De forventer klart forslag til neste FAU møte i mars.

### c. Trafikkaksjon; Ønske fra ledelsen om ny trafikkaksjon

FAU kan hjelpe med å arrangere ny trafikkaksjon. Det er fortsatt mange trafikkfarlige situasjoner om morgenen. Foreslår reprise fra i fjor, med litt færre dager fra kl 8.15-8.35.

Rundkjøring ved kirken og snuplass ved barnehagen er også aktuelle steder hvor det oppstår trafikk farlige situasjoner.

Det er i tillegg bekymring vedr trafikk situasjonen i Sørkedalsveien når t banen pusses opp og det blir buss for bane. Forslag om å kontakte bymiljøetaten og fornebubanen. Det ble også nevnt evt samarbeid med RIS ungdomsskole.

Psykososialgruppe og traffikkgruppe mobiliseres og sender mail med forslag.

d. Betalingstur, dagstur til Tryvann;

Det kom spørsmål fra skolens ledelse på om det er aktuelt at skolen kan arrangere skidag i tryvann for de eldste trinnene, siden deres inntrykk er at mange elever har årskort allerede. eventuelt at FAU kan sponse dagstur til Tryvann for 6. og 7. trinn.

FAUs erfaring er ikke at alle elever ved skøyen har årskort eller at alle kan kjøre alpin. Dagskort er dyrt og utstyr er dyrt. Forslaget stemmes ned av FAU, skolen bør ikke arrangere en slik dag siden skolen skal være gratis for alle. FAU oppfordrer til annen uteaktivtet for eksempel aking, skøyter, utedag, hjelpe til, low key, gøyale ting ute.

### e. 17.mai

17. mai komiteen må informeres og hjelpes i deres arbeide. Vi ser for oss at inntjeningen på dette arrangementet kan økes, og utgiftene kan senkes. For eksempel ikke nødvendig med avansert lydanlegg eller DJ.

Husk at biblioteks renovering er årets hovedprosjekt og inntekter går til dette. Kan motivere flere foreldre til å bruke mere penger på 17.mai.

### 6. Bibliotek

Oppgradering av biblioteket er i planleggingsfasen.

Møte på førstkommende onsdag med rektor og bibliotekar for å kartlegge hva de ønsker.

Loppemarkedet kan bidra med bøker og møbler? Oppussing? Elev involvering viktig.

### 7. Søke midler

**FAU kan søke eksterne midler, alle kan bidra til dette om dere kommer over passende bidragsytere.**

### 8. Hvorfor det?

<https://www.hvorfordet.no/> Forsknings work shop. Dette har vært arrangert på skolen tidligere, sjekk ut nettsiden. Introdusere prosjekt i februar. Motivere barna til forskning og læring. Vi har fått midler til å gjennomføre. FAU har allerede kontakt med skolen som gjerne samarbeider om dette. Ta kontakt om noen ønsker å bidra, eller andre foreldre som ønsker å bidra for at dette skal bli mulig.

### 9. Salto; Sammen lager vi et tryggere Oslo

Samarbeidsprosjekt vedr rus og politi, for eksempel med Majorstua skole, hvor mange av barna begynner på ungdomsskolen.

Informasjonsmøte en kveld i april/ mai for 6. og 7. klasse foreldre.

### 10. Evt

Ny kasserer Dagny Wiik

Ny spond-gruppe er opprettet, gi beskjed til leder om noen ikke er i gruppen eller ikke får mail og beskjeder.

**Neste møte 10.mars!!**